钦定古今图书集成/历象汇编/庶征典/第061卷 > 《观象玩占》 > 《四时干支所属占》
## 钦定古今图书集成/历象汇编/庶征典/第061卷 > 《观象玩占》 > 《四时干支所属占》

春三月：寅皇后，甲天子，卯太子，乙太子妃，辰太子吏，
巳司空，丙司徒，午太尉，丁太傅，未九卿，申司隶，庚诏
狱，酉庶民，辛卒徒。戌外国，亥宗庙，壬内相，子宫府，癸
内藏，丑大将军。

夏三月巳皇后，丙天子，午太子，丁太子妃，未太子吏，
申司空，庚司徒，酉太尉，辛太傅，戌九卿，亥司隶，壬诏
狱，子庶民，癸卒徒。丑外国，寅宗庙，甲内相，卯宫府，乙
内藏，辰大将军。

秋三月申皇后，庚天子，酉太子，辛太子妃，戌太子吏，
亥司空，壬司徒，子太尉，癸太傅，丑九卿，寅司隶，甲诏
狱，卯庶民，乙卒徒，辰外国，巳宗庙，丙内相，午宫府，丁
内藏，未大将军。

冬三月亥皇后，壬天子，子太子，癸太子妃，丑太子吏，
寅司空，甲司徒，卯太尉，乙太傅，辰九卿，巳司隶，丙诏
狱，午庶民，丁卒徒，未外国，申宗庙，庚内相，酉宫府，辛
内藏，戌大将军。

春，甲寅帝，乙卯王。庚申为诏狱，辛酉，为司空。

夏，丙午帝，丁巳王，癸亥为诏狱，壬子为司空。

秋，庚申帝，辛酉王，丁巳为诏狱，丙午为司空。

冬，壬子帝，癸亥王。戊戌为诏狱，戊辰为司空。

四季月戊戌帝，己未王，甲寅为诏狱，乙卯为司空。
又曰：“诸阳主长吏，阴主民间。”

春寅，为皇后。此日中暴怒勃乱之气，从午上来，五日
以上，皇后有大忧，其气温，有乖，近期九日，远九十日。
若风止大雨，则不占。馀仿此。

春丑为大将军，此日有大风发屋折木，从丑上来四
日以上。丑有气，将军贺赐，无气有罪。迅急，寒克大将
军，有忧，近期八日，远十日春丁巳，皆为三公。若风从丑上来，止于三公座上，天
色晴明，三公迁封受贺。风气寒急，日色不明，三公退
免受诛。丑者，巳墓也。

春三月，天子在甲，在内，以占天子出入，在外。临民，则
令长至二千石、使者、诸侯亦占之。凡君人者，上下同
占。假令春，天子在甲，有风从甲上来，时加甲，风止；寅，
天子入皇后宫中，甲来止；丑，天子入大将军府，止；酉，
天子候白衣士，止；戌，天子入都市，止；辛，天子入人家，
甲来止；四季，天子出游，止；四仲，出百里，止；四孟，出行
城郭，以占诸侯。二千石令长同法。从臣起，止于君位，
皆为臣上事。假令春，天子位在甲，风从未上来，止甲
为九卿上事入省；从丑上来，止申为大将军上事入
省。馀仿此。

四时风从天子上来，视所止为诏书所加。风清和为
迁官，寒急昏浊为忧罪，止而雨，为事解。雨后仍有寒
风，为事不解。风过一日半日，从近期，三日以上从远
期，卒暴从近期，迟缓从远期。

诸宽大廉贞公正之日，有风从丑上来，视所止，为君
位所加，主有迁官赏赐，以四时位言其官。若大寒迅
急，君有暴令，视所止之位，当其祸。

凡大风折木，从辰上来，止君位，皆为臣上书奏事。温
和清爽，不寒惨，为喜。若从刑杀上来，日光昏浊，为有
奸。假令廉贞宽大公正之日，其风清明，自辰上来，止
君位，其臣忠直，所奏公正，必受庆赏。若奸邪阴贼贪
狼之日，风气寒冥者，必为叛逆。风一二时止，近臣也，
半日止五十里内贵客也，一日止百里内也，二日止
“千里客也，三日止外台使也，四日止外州使也，五日
止，远方使也。”